**Інфармацыйная гадзіна**

**Тэма: Песняры беларускай зямлі”**

**Мэта:** фарміраванне ведаў вучняў пра беларускіх паэтаў Янку Купалу і Якуба Коласа.

Задачы: пазнаеміць вучняў з вершамі беларускіх паэтаў; развіваць мову, мысленне, увагу, памяць вучняў; выхоўваць любоў да беларускай дзіцячай паэзіі, цікавасць да творчасці Я.Купалы і Я.Коласа

Ход заняткаў

1. Арганізацыйны момант. Слова настаўніка.  
    Ёсць людзі, якія прыходзяць на Зямлю як пасланцы нябёсаў і пакідаюць зорны след у вечнасці. Гэтыя людзі адзначаны Богам…З’яўленне на Зямлі ў адзін, 1882, год двух паэтаў — гэта Божы дар беларускаму люду. Янка Купала і Якуб Колас — выразнікі дум беларусаў, яны — вочы, вусны, словы простага чалавека.Іх творы, ян народныя, перадаваліся з вуснаў у вусны і былі настолькі зразумелыя, што кожны мог лічыць іх сваімі, расказанымі ад свайго імя.

Ужо больш за стагоддзе людзі захапляюцца чысцінёй, мілагучнасцю і непаўторнасцю паэзіі Янкі Купалы і Якуба Коласа. Час не мае ўлады над іх творчасцю. У гэтым годзе мы будзем адзначаць 140 гадоў з дня нараджэння гэтых вядомых беларускіх паэтаў.

1. Паэтычная хвілінка. (Дзеці чытаюць вершы).

Мы павінны ведаць:

                       Песня загучала.

                        Жыў на свеце Колас,

                       Жыў Янка Купала.

Гонар яны мелі,

 Нашы беды зналі.

Песні-сказы пелі,

Волю шанавалі.

                                І цяпер па свеце

                               Думы іх лунаюць

                                На ўсёй планеце

                                Іх імёны знаюць.

Шануй іх імёны,

Беларус сучасны,

У краіне нашай —

Беларусі шчаснай.

                         Жыў на свеце Колас,

                         Жыў Янка Купала.

                         Чуеш ты іх голас?

                         Песня загучала!.

1. Слуханне музыкі. (Гучыць мелодыя беларускай народнай песні “Купалінка” )

1. Гульня-фізкультхвілінка “Папараць-кветка”

 Ах, якая над Гайнай купальская ноч!

                                    Самы раз бы шукаць кветку-папараць

   Самы раз уплятаць летуценні ў вянок

Самы раз белы корань выкопваць!

 Раскладайце, паліце Купалля агні!

     Не затым, каб ускрэсла мінуўшчына

    А каб лепей убачыць наступныя дні

Да вытокаў душы дакрануўшыся

                                     ( Ніл Гілевіч )

1. Расказ настаўніка.  
     Нарадзіўся Янка Купала — Іван Дамінікавіч Луцэвіч — у ноч на Купалле 25 чэрвеня ( па новым стылі — 7 ліпеня ) 1882 года ў фальварку Вязынка. “ Тут прыгожа і міжволі пачынаеш разумець, што толькі на гэтай зямлі мог нарадзіцца чалавек з прыгожай душой” — пісаў У.Караткевіч

Многія вершы Янкі Купалы пакладзены на музыку, а творчасць сусветна вядомага ансамбля “Песняры”, заснаваная на паэзіі Янкі Купалы, склала адну з самых яркіх, цікавых з’яў нацыянальнай айчыннай культуры.

 --- гучыць мелодыя “Мой родны кут”.

Нарадзіўся Якуб Колас [3 лістапада](https://be.wikipedia.org/wiki/3_%D0%BB%D1%96%D1%81%D1%82%D0%B0%D0%BF%D0%B0%D0%B4%D0%B0) [1882](https://be.wikipedia.org/wiki/1882) у весцы [Акінчыцы](https://be.wikipedia.org/wiki/%D0%90%D0%BA%D1%96%D0%BD%D1%87%D1%8B%D1%86%D1%8B" \o "Акінчыцы) Мінскай вобласці. Дзіцячыя гады Якуба Коласа прайшлі ў Вандроўках. Бацьку паэта, які служыў лясніком у князя Радзівіла, часта пераводзілі з месца на месца, але гэта не перашкодзіла атрымаць Якубу Коласу адукацыю. Першым настаўнікам Якуба Коласа быў хлапчук Яська з суседняй вёскі. Аб гэтым адрэзку часу паэт расказвае ў аўтабіяграфічнай паэме “Новая зямля”.

1. Развучванне верша на памяць.  
    Верш “Хлопчык і летчык”

Мой мілы таварыш, мой лётчык,

Вазьмі ты з сабою мяне!

Я — ведай — вялікі ўжо хлопчык

І ўмею ўжо лётаць у сне.

Мне мама сягоння казала,

Што стукнула мне ўжо сем год,

Табе гэта, можа, і мала,

А мне ляцець толькі ў палёт.

Мне ўжо надакучыла дома —

Ў дзіцячы хадзі адно сад,

А так паглядзеў бы, вядома,

На іншы парадак і лад.

Вазьмі ж мяне, лётчык, хачу я

Пабыць у людзях, паглядзець,

Як месяц на небе начуе,

Як блукае ў лесе мядзведзь,

Як свецяцца ночкаю зоры,

А днём не відаць іх чаму,

Як рэчкі ў далёкія моры

Улетку плывуць і ўзіму.

На моры зірнуць хоць раз вокам,

Як ходзяць па іх караблі,

Ляцеці далёка, высока

Ды так пабываць і ў Крамлі.

Вось гэтак у добрым здароўі

Мы будзем ляцець і ляцець.

Вазьмі ж мяне, лётчык, з сабою,

Не будзеш ты клопату мець!

1. Вынік заняткаў. Рэфлексія

- З якімі беларускімі паэтамі мы сення пазнаеміліся на інфармацыйнай гадзіне?

- Колькі гадоў спаўняецца ім у гэтым годзе з дня нараджэння?

- Чаму Янку Купалу і Якуба Коласа называюць песнярамі беларускай зямлі?